CELEX: 31985R1451
Language: el
Date: 1985-05-31 00:00:00
Title: Κανονισμός (ΕΟΚ) αριθ. 1451/85 της Επιτροπής της 31ης Μαΐου 1985 περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών

Avis juridique important

|

31985R1451

Κανονισμός (ΕΟΚ) αριθ. 1451/85 της Επιτροπής της 31ης Μαΐου 1985 περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών  

Επίσημη Εφημερίδα αριθ. L 144 της 01/06/1985 σ. 0063 - 0063 Ισπανική ειδική έκδοση: Κεφάλαιο 03 τόμος 35 σ. 0018  Πορτογαλική ειδική έκδοση : Κεφάλαιο 03 τόμος 35 σ. 0018 

***** ΚΑΝΟΝΙΣΜΟΣ (ΕΟΚ) αριθ. 1451/85 ΤΗΣ ΕΠΙΤΡΟΠΗΣ  της 31ης Μαΐου 1985  περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 16 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1203/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2165/84 (4), καθόρισε τους συντελεστές προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών·  ότι η εξέλιξη των τιμών για τα λεμόνια και τα αχλάδια της ποικιλίας Beurre Hardy στις αντιπροσωπευτικές αγορές της Κοινότητας κατά τη διάρκεια των τελευταίων περιόδων εμπορίας καθιστά αναγκαία την αναθεώρηση των συντελεστών προσαρμογής του προϊόντος αυτού και της ποικιλίας αυτής·  ότι η Επιτροπή Διαχειρίσεως Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα του κανονισμού (ΕΟΚ) αριθ. 1203/73 τροποποιούνται ως εξής:  1. Στο παράρτημα IV «Λεμόνια - συντελεστής προσαρμογής - κατηγορία ποιότητας», ο συντελεστής «0,9» που εφαρμόζεται στην κατηγορία ποιότητας ΙΙ, αντικαθίσταται από το συντελεστή «0,75» .  2. Στο παράρτημα V «Αχλάδια - συντελεστής - ποικιλία», η ποικιλία «Beurre Hardy» διαγράφεται στην δεύτερη θέση και προστίθεται στην τέταρτη στη συνέχεια της ποικιλίας «crystalli» .  Άρθρο 2  Ο παρών κανονισμός αρχίζει να ισχύει την 1η Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. L 123 της 10. 5. 1973, σ. 1.  (4) ΕΕ αριθ. L 197 της 27. 7. 1984, σ. 32.